

**FISKIVINNU- OG SAMFERÐSLUMÁLARÁÐIÐ**

|  |
| --- |
| **Umsókn um kvotu til vinnuligar fiskiroyndir eftir svartkjafti í 2024** |

GG: Rammurnar gerast størri so hvørt, sum skrivað verður í tær. Sí eisini leiðbeiningina niðast á oyðiblaðnum.

|  |
| --- |
| 1. Umsøkjari:

GG: Svarið verður sent viðkomandi (t-postur), sum sendi umsóknina inn. |

|  |
| --- |
| 1. Navn á fiskifari/fiskiførum, sum søkt verður fyri, og hvørji samstørv eru í verkætlanini.

Greið­ frá, hvør avtala er gjørd við fiskifar/fiskifør, nær royndarkvotan skal fiskast, hvussu hon verður goymd umborð, hvussu veiðan kemur til høldar, og hvat verður framleitt í landi (sí leiðbeining). |

|  |
| --- |
| 1. Endamálið við vinnuligu royndunum í 2024.
 |

|  |
| --- |
| 1. Greining av verkætlanini, hvat verður gjørt, harundir tíðarætlan, kostnaðarætlan og fígging av verkætlanini.

Greið somuleiðis frá reiðskapi, útgerð umborð og í landi og fiskileiðum. Metast skal eisini um møguliga hjáveiðu í royndunum, hvørji fiskasløg, og hvussu stórar nøgdir, talan kann verða um. |

|  |
| --- |
| 1. Hvør nøgd verður søkt um. Upplýs bæði, hvør nøgd er ynskilig/søkt verður um, og hvør nøgd er neyðug, fyri at royndin kann verða gjørd/kann fara fram (minsta nøgd).

Greið eisini frá, hvussu møgulig royndarframleiðsla í landi verður tryggjað passandi nøgdir í senn.Ynskilig nøgd:Neyðug nøgd: |

|  |
| --- |
| 1. Greið frá menningar- og nýskapanarvirðinum í royndunum umframt virðisøking av veiðuni bæði umborð og í landi.

Greið eisini frá, hvørjar vørur ætlanin er at framleiða í landi ella á sjógvi, og um hesar víkja frá verandi framleiðslu á størru uppsjóvarvirkjunum.Greið eisini frá, um ætlanin er at millumlagra frysta vøru, og um so er, nær ætlanin er at arbeiða hana víðari. Ein neyv tíðar­ætlan er neyðug.  |

|  |
| --- |
| 1. Hvørjum verður samstarvað við, og hvør fylgir við royndunum?
 |

|  |
| --- |
| 1. Listi yvir viðfest skjøl, íroknað møguligar frágreiðingar frá 2023 – sí leiðbeining.
 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Staður og dagfesting Undirskrift

**Leiðbeining til umsóknarblaðið**

Sambært kunngerð skal í viðgerðini av umsóknini um vinnuligar fiskiroyndir eftir svartkjafti í 2024 serligur dentur leggjast á menningar- og nýskapanarvirðið í royndunum.

**1. Umsøkjari**

Navn á felagi/persóni, sum hevur formligu/løgfrøðiligu ábyrgdina av verkætlanini, kontaktpersóni og verkætlanarleiðara. Hetta kann sjálvandi vera ein og sami persónur. Skriva bústað, teldupost og fartelefon hjá teimum, sum hava ábyrgdina av verkætlanini.

**2. Navn á fiskifari/fiskiførum, sum søkt verður fyri, og hvørji samstørv eru í verkætlanini**. Greið frá, hvør avtala er gjørd við fiskifar/fiskifør, nær royndarkvotan skal fiskast, hvussu hon verður goymd umborð, hvussu hon kemur til høldar, og hvussu veiðan verður virkað í landi.

Navn á fiskifari ella -førum, sum møguliga skulu hava loyvi til vinnuligar fiskiroyndir eftir svartkjafti í 2024, sum eru við í verkætlanini.

Somuleiðis skal greiðast frá, nær royndarkvotan skal fiskast, og hvat fiskifar/fiskifør skal fiska hvørja nøgd nær á árinum.Greið frá, um ynskiligt er at kunna gera “ávíst umbýti/ekvivalering” við ávíst skip, soleiðis at kvotan verður landað yvir fleiri smærri umfør.

Verður fiskað bæði til matna og ídnað, er tað ein fyrimunur, at onnur kvota (ídnaðarkvota) er tøk hjá skipinum, tá fiskast skal.

**3. Endamál við vinnuligu royndunum (verkætlanini)**

Hví verður farið undir verkætlanina, og hvat er endamálið við verkætlanini? Hvørji úrslit skal verkætlanin væntandi geva, og hvør skal fáa ágóðan av royndunum?

Neyðugt er at vátta, at frágreiðing verður skrivað.

**4. Greining av verkætlanini, hvat verður gjørt - harundir tíðarætlan, kostnaðarætlan og fígging av verkætlanini[[1]](#footnote-1). Greið somuleiðis frá reiðskapi, útgerð umborð og í landi og fiskileiðum[[2]](#footnote-2)**

Lýs í stuttum verkætlanina so væl sum til ber. Tað, sum hevur serligan týdning, er:

* Nær verkætlanin byrjar, og nær hon væntandi er liðug.
* Nær sjálvar fiskiroyndirnar verða gjørdar.
* Eftir hvørjum fiskaslagi/sløgum verður roynt, og hvør møgulig hjáveiða verður.
* Hvør reiðskapur verður brúktur.
* Á hvørjum leiðum verður royndarfiskað.
* Hvussu fer hagreiðing, framleiðsla og søla fram av veiðuni, og hvussu verður tryggjað, at øll veiða kemur til høldar.
* Hvar verður avreitt, ella hvar verður veiðan løgd upp (eftirlit).
* Hvørjar framleiðslur verða umborð ella í landi, og hvørji lond verður væntandi selt til.

Greið eisini frá, hvussu royndirnar verða skjalfestar, og hvørjar frágreiðingar verða gjørdar.

Roknað verður við, at reiðaríið stendur fyri útreiðslunum til royndarfiskiskapin, men tað hevur týdning at gera greitt, hvørjar uttanhýsis útreiðslur møguliga liggja í verkætlanini. Fest á blaðið, hvørjar uttanhýsis útreiðslurnar eru, og hvør ber kostnaðin av hesum útreiðslum.

**GG:** Fá greitt fram í frágreiðingini, hvussu umbidnu kvoturnar innganga í fíggjarætlanina, og hvussu hesar eru við til at fíggja verkætlanina.

**5. Hvør nøgd verður søkt um.**

Upplýs bæði, hvør nøgd er ynskilig/søkt verður um, og hvør nøgd er neyðug, fyri at royndin kann verða gjørd/kann fara fram (minsta nøgd).

Neyðug nøgd skal skiljast soleiðis, at fæst minni, fer verkætlanin ikki í gongd. Hesin spurningur er settur inn her, so einki ivamál er, hvørjar nøgdir søkt verður um.

Um nøgdir frá 2023 enn liggja á frystigoymslu, skal greiðast frá, hvussu hesar verða víðariarbeiddar, soleiðis at pláss er fyri nýggjum kvotum at virka.

**6. Greið frá menningar- og nýskapanarvirðinum í royndunum umframt virðisøking av veiðuni umborð og í landi**

Greið væl frá, hvat verður gjørt umborð, hvat verður gjørt í landi, og hvussu sølan fer fram. Upplýs hvør menning fer fram, og hvør nýskapan er í royndunum (innovatión). Harundir hvørjar vørur ætlanin er at framleiða í landi ella á sjógvi, og hvussu hesar víkja frá verandi framleiðslu á størru uppsjóvarvirkjunum. Týdningarmikið er at lýsa virðisøkingina av fiskinum frá tí, hann er veiddur, og til hann er seldur. Vís eisini á, hvør virðisskapan­in er samanborið við verandi framleiðslur.

**7. Samstarv við onnur**

Greið frá um teir samstarvsfelagar, umsøkjarin ætlar skulu luttaka í verkætlanini, og hvønn leiklut teir hvør sær hava. Her kann vera talan um ráðgevarar og serkønar á fleiri økjum: Reiðskapur, framleiðsla, marknaður, búskapur, KT-tøkni o.s.fr.

Fiskiveiðieftirlitið/Vørn skal vera væl kunnað um, nær og hvar skipið/skipini er/eru til fiskiskap. Tað kann hugsast, at eftirlitið skal hava eygleiðara við umborð. Havstovan eigur eisini at hava møguleikan at fáa til vega ymisk sýni av veiðuni ella møguligari hjáveiðu. Eisini her kann tað hugsast, at biologassistentur verður við á royndarveiðuni.

**8. Viðfest skjøl**

Biðið verður um ein lista yvir tey skjøl, sum verða løgd við umsóknini.

Hevur umsøkjarin fingið royndarkvotu í 2023, ber til at viðfesta frágreiðingarnar um royndirnar.

Hevur umsøkjari fingið tilsøgn um kvotu í 2023 og ikki sent frágreiðing inn um royndirnar, so eru treytirnar ikki loknar í fjør.

Umsóknin, sum skal sendast til fisk@fisk.fo, skal vera Fiskivinnu- og samferðslumálaráðnum í hendi innan kl. 12.00 mánadagin 22. januar 2024.

1. Útgreinað kostnaðarætlan kann leggjast við sum serligt skjal. [↑](#footnote-ref-1)
2. Møguleiki er at senda við kort yvir royndarleiðir. [↑](#footnote-ref-2)